VYHODNOTENIE PRIPOMIENKOVÉHO KONANIA

k Dohode medzi vládou Slovenskej republiky a vládou Helénskej republiky o ochrane vymieňaných utajovaných skutočností

Spôsob pripomienkového konania:   bežný, 10 pracovných dní  

Zoznam oslovených subjektov: podpredseda vlády SR pre európsku integráciu, ľudské práva a menšiny, MDPT SR, MF SR, MH SR, MK SR, MV SR, MO SR, MP SR, MPSVR SR, MS SR, MŠ SR, MVRR SR, MZV SR, MZ SR, MŽP SR, ÚV SR-odbor vládnej agendy, ÚV SR- sekcia Inštitút pre aproximáciu práva, ÚV SR- sekcia vládnej legislatívy, PÚ SR, ŠÚ SR, ÚŠS SR, ÚGKK SR, ÚJD SR, ÚNMS SR, ÚVO SR, ÚPV SR, SŠHR SR, NBS, NKÚ SR, NS SR, GP SR
Počet oslovených subjektov: 31
Zaslali do stanoveného termínu: 24
Vôbec nezaslali: MH SR, MVRR SR, ÚV SR- sekcia vládnej legislatívy, ÚGKK SR, SŠHR SR, NKÚ SR, NS SR

Subjekty, ktoré nemali pripomienky: MDPT SR, MF SR, MK SR, MP SR, MPSVR SR, MŠ SR, MZ SR, ÚV SR- sekcia Inštitút pre aproximáciu práva, PÚ SR, ŠÚ SR, ÚŠS SR, ÚJD SR, ÚNMS SR, ÚVO SR, ÚPV SR, NBS, GP SR
Počet vznesených pripomienok: 53
Počet akceptovaných: 48
Počet neakceptovaných, z toho počet zásadných, ktorý subjekt: 4/0
Počet čiastočne akceptovaných: 1
Počet odstránených pripomienok: 53
Počet neodstránených pripomienok: 0

Rezort	Pripomienky	Typ	Vyh.	Spôsob vyhodnotenia	
MZV SR	...navrhujeme znenie článku 14 ods. 14.1 dohody formulovať nasledovne: Táto dohoda podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť prvým dňom druhého (2.) mesiaca nasledujúcom po dni doručenia neskoršej nóty, ktorou sa zmluvné strany navzájom informujú o tom, že boli splnené podmienky ustanovené vnútroštátnymi právnymi predpismi na nadobudnutie platnosti tejto dohody.	Z	A	Pripomienka akceptovaná.	
MO SR	1.dohoda str. 7 čl. 10 navrhujem upraviť slovo „hostiteľskej“ na „prijímajúcej“	O	N	Text je upravený v znení doterajšej praxe.	
	2. dohoda str. 8 čl. 14 navrhujem upraviť slovné spojenie „majú rovnakú platnosť“ na „sú rovnako autentické“ 	O	A	Pripomienka akceptovaná.	
MŽP SR	1. v článku 3.3 navrhujeme nahradiť pojem „o platnom predpise“ za „o platných predpisoch“ 	O	A	Pripomienka akceptovaná.	
	2. v článku 3.5 a 3.6 navrhujeme vypustiť zo slovných spojení „príslušné kompetentné orgány“ slovo „príslušné“	O	A	Pripomienka akceptovaná.	
	3. v článku 4.1 navrhujeme nahradiť pojem „si uznajú“ za „si navzájom uznávajú“ 	O	A	Pripomienka akceptovaná.	
	4. v článku 5.1 navrhujeme zmeniť prvú časť vety z „Prijímajúca strana neposkytne ani nepoužije, ani nepovolí poskytnutie ani použitie...“ za „Prijímajúca strana neposkytne, nepoužije, nepovolí poskytnutie a ani použitie...“	O	A	Pripomienka akceptovaná.	
	5. v článku 5.1 navrhujeme v záverečnej časti vety buď „vyslovený“ vypustiť, alebo ho nahradiť slovom „výslovný“ 	O	A	Pripomienka akceptovaná.	
	6. v článku 6.1 navrhujeme vypustiť slovo „vládnych“  	O	A	Pripomienka akceptovaná.	
	7. v článku 7.2 v druhej vete navrhujeme vypustiť slovo „požadovaný“	O	A	Pripomienka akceptovaná.	
	8. s prihliadnutím na článok 8.1 je vhodné bližšie popísať pojem „nosiče“	O	N		
	9. v článku 10.6 navrhujeme vypustiť slovo „požadovaných“ 	O	A	Pripomienka akceptovaná.	
MV SR	1. k návrhu uznesenia vlády SR navrhujeme doplniť bod A.1 takto: „A.1...o vzájomnej ochrane vymieňaných utajovaných skutočností (ďalej len „dohoda“) podľa predloženého návrhu“	O	A	Pripomienka akceptovaná.	
	2. V článku 1, bod 1.1 odporúčame nahradiť text „kópie urobené kopírovacím papierom“ slovom „fotokópie“	O	N	Text je upravený v znení doterajšej praxe.	
	3. Článok 14, bod 14.1 odporúčame formulovať takto: „Táto dohoda nadobudne platnosť tridsiatym (30.) dňom nasledujúcom po dni prijatia neskoršieho oznámenia, ktorými si zmluvné strany diplomatickou cestou navzájom oznámia splnenie podmienok potrebných na nadobudnutie jej platnosti podľa vnútroštátnych právnych predpisov“  	O	A	Pripomienka akceptovaná v znení navrhovanom MV SR.	
MS SR	1. Predkladacia správa: Koniec druhého odseku navrhujeme formulovať v tomto znení: “..s cieľom rokovať o bezpečnostnej dohode“	O	A	Pripomienka akceptovaná.	
	2. Upozorňujeme, že v zmysle medzinárodnej zmluvnej praxe SR sa jednotlivé odseky článkov medzinárodných zmlúv nečíslujú spôsobom „1.1, 1.2, 1.3, ...“ ale, že odseky článkov sa na začiatku označujú arabskými číslicami v zátvorkách, teda „(1), (2), (3),...“ Pri podrobnejšom členení odsekov na pododseky sa tieto časti označujú malými písmenami abecedy s okrúhlou zátvorkou za písmenom, napríklad „a), b), c).“	O	A	Pripomienka akceptovaná.	
	3. Text v článku 1 ods. 5 navrhujeme upresniť: „...na území štátu druhej zmluvnej strany...“ 	O	A	Pripomienka akceptovaná s použitím iného slovného spojenia.	
	4. V článku 1 ods. 6 navrhujeme vypustiť výraz „záležitosti“.	O	A	Pripomienka akceptovaná.	
	5. Text v článku 3 ods. 3 navrhujeme upresniť v tomto znení:“...o právnych predpisoch platných na území ich štátov, ktoré upravujú ochranu utajovaných skutočností.“	O	A	Pripomienka akceptovaná.	
	6. Zároveň text článku 6 ods. 1 navrhujeme upraviť v tomto znení:“...medzi oboma zmluvnými stranami diplomatickou cestou“.	O	A	Pripomienka akceptovaná.	
	7. V článku 9 ods. 1 sa v prvej používa výraz „štátna organizácia“. Upozorňujeme, že tento výraz nezahŕňa štátne orgány a iné právnické osoby štátu zmluvnej strany, preto dávame na zváženie nahradenie výrazu „štátna organizácia“ výrazom „právnická osoba štátu zmluvnej strany“. Ďalej navrhujeme v prvej vete tohto ustanovenia nahradiť výraz „pobývajúci“ výrazmi, „ktorý má bydlisko alebo sídlo“. 	O	A	Pripomienka akceptovaná.	
	8. Keďže článok 11 upravuje postup pri porušení bezpečnostných štandardov ochrany utajovaných skutočností, navrhujeme názov čl. 11 „Porušenie bezpečnosti“ nahradiť názvom „Porušenie bezpečnostných štandardov“, obdobne v článku 11 ods. 1.	O	N	Text je upravený v znení doterajšej praxe.	
	9. Článok 13 navrhujeme formulovať v tomto znení: “Spory týkajúce sa výkladu alebo vykonávania tejto dohody budú predmetom konzultácií príslušných orgánov. Ak sa nedohodnú, budú sa sporom zaoberať kompetentné orgány.“	O	A	Pripomienka akceptovaná. 	
	10. Článok 14 ods.1 navrhujeme formulovať v tomto znení: „Dohoda podlieha schváleniu podľa vnútroštátnych právnych predpisov oboch zmluvných strán a nadobudne platnosť dňom výmeny príslušných schvaľovacích dokumentov.“	O	A	Pripomienka akceptovaná v znení navrhovanom MV SR.	
	11. Článok 14 ods.2 odporúčame formulovať v tomto znení: „Táto dohoda sa uzatvára na dobu 10 rokov. Pokiaľ ju žiadna zo zmluvných strán nevypovie najmenej šesť mesiacov pred uplynutím prebiehajúcej doby platnosti, predlžuje sa táto dohoda vždy na obdobie ďalších 5 rokov.	O	C	Text je upravený v znení doterajšej praxe.	
	12. Článok 14 ods.3 navrhujeme formulovať v tomto znení: „Zmeny a doplnky tejto dohody nadobudnú platnosť v súlade s ustanovením odseku 1 tohto článku.“	O	A	Pripomienka akceptovaná.	

Vysvetlivky k skratkám v tabuľke:
Z – zásadná pripomienka
O – obyčajná pripomienka
A - akceptovaná pripomienka
C – čiastočne akceptovaná pripomienka
N – neakceptovaná pripomienka